【戰況R3】呢隻閘前倒水飛得手 有人抬錢走喇!
2024年04月24日 19:43
東網電視
更多新聞短片
第3場五班谷1200米,大熱門係「俏郎中」,此匹韋達馬用到布文,一路走3疊拉士抄出外欄衝走勢好好,但點都係過唔到前面灰馬「鑽石寶寶」,只屈居亞軍。「鑽石寶寶」過往有好表現都響谷草1000米,谷1200米3戰則全敗,但今次放頭走得好順,真係畀佢帶到返來,大家再望下電算機,呢隻有聰明錢殺到,由10倍著綠格打到落6.2倍得手,有人抬過百萬走喇!是場跑第3、4名,係排1檔走入面的「駿先生」及只負110磅的35倍冷馬「錢途光明」。
贏到第42W嘅姚本輝話「鑽石寶寶」上星期檔差影響發揮,佢唔算聰明,需要有檔位幫手,本身馬匹表現飄忽,今日有5檔幫手加上場地變化令馬匹可扳回一仗,以其今日贏馬姿態,回升四班負輕磅仍有周旋餘地。
第3場賽果:7-3-4-12
二重彩賽果:7-3(最後賠率12)